OpenLLM-France/wikimedia huggingface dataset:
# Helaletes

Helaletes és un gènere extint de mamífers perissodàctils de la família dels helalètids que visqueren a Àsia i Nord-amèrica durant l'Eocè, fa entre 40,4 i 55,8 milions d'anys. Se n'han trobat restes fòssils als Estats Units, el Kazakhstan i la Xina. Les espècies d'aquest grup eren parents dels tapirs d'avui en dia. De fet, en les seves dents ja es poden observar les adaptacions a la dieta folívora que encara segueixen els tapirs. Eren perissodàctils menuts i de gran agilitat que, tot i la seva proximitat evolutiva als tapirs, haurien recordat un cavall petit.

## Referències

* 1 2 Entrada «Helaletes» de la Paleobiology Database (en anglès). [Consulta: 31 agost 2023].
* ↑ Thenius, 1969, p. 542.
* ↑ Rose, 2006, p. 253.
* ↑ Carlton, 2019, «Helaletes».

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Xiao Jiangang

Xiao Jiangang (Lingui, 12 de novembre de 1972) és un aixecador de peses xinès, ja retirat, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on va guanyar la medalla de bronze en la categoria del pes ploma del programa d'halterofília.
En el seu palmarès també destaca una medalla d'or al Campionat del món d'halterofília de 1997.

## Referències

* 1 2 «Olympedia – Xiao Jiangang». [Consulta: 12 juny 2024].
* ↑ «Jiangang Xiao, Top Olympic Lifters of the 20th Century @ Lift Up». [Consulta: 12 juny 2024].
# Ernst Hallberg

Ernst Hallberg (Falkenberg, 5 de gener de 1894 - Klippan, 28 d'abril de 1944) va ser un genet i militar suec que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. Guanyà la medalla de bronze en la prova del concurs de salts d'obstacles per equips, mentre en el concurs de salts individual fou vint-i-cinquè. En ambdues proves muntà el cavall Loke.
Quatre anys més tard, als Jocs de Los Angeles, disputà quatre proves del programa d'hípica. Fou cinquè en les proves de concurs de salts individual i concurs complet individual, alhora que també participà en les competicions per equips de les mateixes proves. En les proves de salts competí amb el cavall Kornett i en les del concurs complet amb Marokan.

## Referències

* 1 2 «Ernst Hallberg Olympic Results». sports-reference.com. Arxivat de l'original el 14 de novembre 2012. [Consulta: 3 novembre 2018].
* ↑ Ernst Hallberg. Comitè Olímpic Suec
# Franz-Peter Hofmeister

Franz-Peter Hofmeister (Kerpen, 5 d'agost de 1951) és un atleta alemany, ja retirat, especialista en curses de velocitat, que va competir sota bandera de la República Federal Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on disputà dues proves del programa d'atletisme. Formant equip amb Lothar Krieg, Harald Schmid i Bernd Herrmann guanyà la medalla de bronze en els 4x400 metres, mentre en els 400 metres quedà eliminat en sèries.
En el seu palmarès també destaca una medalla de plata en els 200 metres del Campionat d'Europa d'atletisme de 1971 i dues medalles d'or, en els 400 metres i 4x400 metres, al de 1978. Formà equip amb Martin Weppler, Bernd Herrmann i Harald Schmid. El 1975 es proclamà campió d'Europa en pista coberta en el relleu 4x2 voltes junt a Klaus Ehl, Karl Honz i Hermann Köhler. A nivell nacional guanyà deu campionats nacionals a l'aire lliure, tres en els 200 metres, un en els 400 metres i sis en el 4x400 metres. En pista coberta guanyà nou campionats, tres en els 400 metres i sis en el 4x400 metres.

## Millors marques

* 100 metres. 10.1" (1970)
* 200 metres. 20.5" (1971)
* 400 metres. 45.12" (1979).

## Referències

* ↑ Franz-Peter Hofmeister a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Olympedia – Franz-Peter Hofmeister». [Consulta: 16 març 2021].
* ↑ «Leichtathletik - Deutsche Meisterschaften (200m - Herren)». [Consulta: 16 març 2021].
* ↑ «Leichtathletik - Deutsche Meisterschaften (400m - Herren)». [Consulta: 16 març 2021].
* ↑ «Leichtathletik - Deutsche Meisterschaften (Staffeln - Herren - Teil 1)». [Consulta: 16 març 2021].
* ↑ «Deutsche Hallen - Leichtathletik - Meisterschaften (400m - Herren)». [Consulta: 16 març 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 16 març 2021].
* ↑ Fitxa a trackfield.brinkster.net
# Hans Ulrich Gumbrecht

Hans Ulrich Gumbrecht (Würzburg, 15 de juny de 1948) és un teòric literari estatunidenc d'origen alemany el treball del qual abasta des de la filologia i la filosofia, passant per la història literària i cultural fins a les epistemologies d'allò quotidià. Professor de la Universitat de Stanford des de 1989, ocupa la càtedra Albert Guérard com a professor en els Departaments de Literatura Comparada i Francès i Italià en la Divisió de Literatures, Llengües i Cultures de Stanford; també col·labora en els Departaments d'Estudis Alemanys, Cultures Ibèriques i Llatinoamericanes, i en el Programa de Pensament i Literatura Moderna de l'esmentada universitat.
Gumbrecht va estudiar llengües romàniques i filologia alemanya, filosofia i sociologia a Munic, Ratisbona, Salamanca, Pavía i Constança. Va ser doctorat a la Universitat de Constança l'any 1971 i en l'actualitat és professor al Departament de Literatura Comparada de la Universitat de Stanford.
L'obra de Gumbrecht aborda les literatures francesa, espanyola, portuguesa i alemanya i la filosofia des de la Modernitat fins a l'actualitat. El seu pensament incorpora una mirada transdisciplinar, que combina la recerca històrica, filològica, estètica i filosòfica. És conegut per col·laborar al Geschichtliche Grundbegriffe editat per Reinhart Koselleck, i pel seu treball sobre la tradició filosòfica occidental, la materialitat de la presència, les formes d'experiència estètica i els símptomes del canvi de cronotop del present ampli. Gumbrecht, a més, és un poliglota, que parla fluidament alemany, anglès, francès, italià, portuguès i espanyol.

## Bibliografia

* Eine Geschichte der spanischen Literatur (Una història de la literatura espanyola). 2 toms. Frankfurt del Meno, Suhrkamp, 1990. ISBN 3-518-58062-0.
* Elogi de la bellesa atlètica. Buenos Aires/Madrid, Katz editors, 2006, ISBN 987-1283-06-7 (rústica), ISBN 84-609-8357-9 (tapa dura).
* Ment i matèria. Què és la vida? Sobre la vigència de Erwin Schrödinger (al costat de Michael R. Hendrickson; Robert Pogue Harrison i Robert B. Laughlin). Buenos Aires/Madrid, Katz editors, 2010, ISBN 978-84-92946-12-9.

## Premis

El 18 d'abril de 2012 va ser guardonat amb el Premi Mundial d'Educació José Vasconcelos.

## Referències

* ↑ «Excellence 2012» (en inglés). Arxivat de l'original el 15 de octubre de 2014. [Consulta: 9 octubre 2014].
* ↑ «José Vasconcelos World Award of Education 2012» (en inglés). Arxivat de l'original el 18 de diciembre de 2014. [Consulta: 9 octubre 2014].

## Enllaços externs

* Lloc web oficial de Gumbrecht (Department of Comparative Literature der Stanford University)
# Nieves Álvarez

Nieves Álvarez (Madrid, 30 de març de 1974) és una model i presentadora de televisió espanyola. La seva carrera va començar l'any 1992, en quedar com a finalista en el concurs Elite Look of the Year, al costat de la també model Eugenia Silva. Aquest concurs, organitzat per l'agència Elite Model, la va convertir en una de les models espanyoles més reconegudes i va desfilar per Yves Saint Laurent, Christian Dior, Hermés i Armani. L'any 2001 va reconèixer públicament el problema de l'anorèxia en la seva professió, en publicar Yo vencí la anorexia amb la col·laboració de Lola Cintado Tejada i editat per Temas de Hoy.
Des de 2010 col·labora com a dissenyadora de moda infantil amb la signatura Villalobos, amb la qual ha creat la marca N+V. Des de juny de 2012 presenta el programa de Televisió Espanyola Solo moda, des de 2014 sota el nom de Flash moda. Va estar casada des de 2002 fins a 2015 amb Marco Severini, un fotògraf italià, amb el qual té tres fills: Adriano, nascut el 15 de juny de 2005 i els bessons Brando i Bianca nascuts el 12 de novembre de 2007.
Des de 2017 és la portaveu del jurat professional d'Espanya al Festival de la Cançó d'Eurovisió.

## Referències

* ↑ «Nieves Álvarez estrena este sábado en La 1 'Solo moda'». FormulaTV, 25-06-2012.
* ↑ Nieves Álvarez y Marco Severini se separan
* ↑ elEconomista.es. «Nieves Álvarez repite como portavoz de España para dar los votos de Eurovisión - Ecoteuve.es» (en castellà). [Consulta: 27 maig 2021].

## Enllaços externs

* Nieves Álvarez - Lloc web oficial
# Coulombímetre de mercuri

El coulombímetre de mercuri és dispositiu de química electroanalítica que utilitza mercuri per determinar la quantitat de matèria transformada (en coulombs) mitjançant la reacció següent:
       $Hg^{2+}+2e^{-}=Hg^{0}\,$
Aquests processos d'oxidació/reducció tenen una eficiència del 100% en una àmplia gamma de densitats de corrent. La mesura de la quantitat d'electricitat en (coulombs) que ha circulat es basa en els canvis de massa de l'elèctrode de mercuri. La massa de l'elèctrode pot augmentar la deposició catòdica dels ions de mercuri o disminuir durant la dissolució anòdica del metall.
       $Q={\frac {\Delta \ m*2*F}{M}}$,
on
    Q-quantitat d'electricitat (coulombs);
    $\Delta \ m$ - canvi de massa (g);
    F - constant de Faraday (96.485 coulombs. Mol $^{-1}$) i
    M la massa molar de mercuri: (200,59 g Mol $^{-1}$);

## Construcció

Aquest columbímetre té diferents formes de construir-lo, però totes elles es basen en mesures de massa. Una de les construccions més notable es mostra a la imatge. Es compon de dos dipòsits connectats per un prim capil·lar graduat . Tot el sistema conté una solució d'ions de mercuri (II). Cada un dels dipòsits té un elèctrode submergit en una gota de mercuri. Una altra petita gota de mercuri s'introdueix en el capil·lar. Quan el corrent està donat, s'iniciarà la dissolució del mercuri metàl·lic en un costat de la gota en el capil·lar i la deposició en l'altre costat de la mateixa gota. Aquesta gota comença a moure's. A causa de l'eficiència del 100% de la deposició/dissolució del mercuri, sota la influència del corrent, la massa o volum d'aquesta petita gota romandrà constant i el seu moviment és una correlació lineal amb la càrrega elèctrica que ha passat. Si canvia la direcció del corrent, la gota comença a moure's en direcció contrària i s'inicia la caiguda per moure's en direcció contrària. La sensibilitat d'aquest tipus de coulombímetre depèn del diàmetre del capil·lar.

## Vegeu també

* Coulombímetre de coure
* Coulombimetría

## Referències

* ↑ Encara que la indicació de la càrrega zero del metall no és necessària, en parlar de situacions amb partícules carregades i no carregades, indica clarament que la càrrega no està "oblidada".
# Vombatus

Vombatus és un gènere de marsupials diprotodonts de la família dels uombats (Vombatidae) que conté un sol representant vivent, el uombat comú, i dos d'extints. Tant els uns com els altres són, o eren, endèmics d'Austràlia. El seu registre fòssil es remunta al Pliocè inferior, fa 5,33 milions d'anys. Tenen un quocient d'encefalització una mica superior a 0,6. Juntament amb el coala i els sirenis, són els únics mamífers dotats de glàndules que secreten mucositats àcides (en comptes d'alcalines) al duodè, la primera part de l'intestí prim.

## Referències

* 1 2 Entrada «Vombatus» de la Paleobiology Database (en anglès). [Consulta: 4 setembre 2023].
* ↑ Herculano-Houzel, 2017, «The Emergence of Mammals» (T. B. Rowe).
* ↑ Perrin, Wursig i Thewissen, 2002, «Fossil Record» (R. E. Fordyce).

## Bibliografia

* Herculano-Houzel, S. Evolution of Nervous Systems (en anglès). Volum 2. 2a edició. Academic Press, 2017. ISBN 978-0-12-804042-3.
* Perrin, W. F.; Wursig, B.; Thewissen, J. G. M. Encyclopedia of Marine Mammals (en anglès). 2a edició. Academic Press, 2002. ISBN 0-12-551340-2.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Serralada British Empire

La Serralada British Empire (en anglès British Empire Range) és una serralada que es troba a l'illa d'Ellesmere, al territori canadenc de Nunavut. Forma part de la Serralada Àrtica, sent una de les serralades situades més al nord del món, només superada per les muntanyes Challenger que es troba immediatament del Nord-oest i la serralada United States una mica més oriental. La muntanya més alta de la serralada és el pic Barbeau.
El nom li fou donat per Gordon Noel Humphreys durant l'Oxford University Ellesmere Land Expedition. Edward Shackleton, membre també de l'expedició, afirmava el 1937 que Humphreys li havia donat aquell nom perquè era "un gran imperialista".

## Cims principals

Els principals cims de la serralada són:
| Pic | metres | peus |
| Pic Barbeau | 2.616 | 8.583 |
| Mont Whisler | 2.500 | 8.202 |
| Muntanya Arrowhead | 1.860 | 6.102 |
| Pic Highpointer | 1.585 | 5.200 |

## Referències

* ↑ British Empire Range a Atlas of Canada
* ↑ The Challenger Mountains a Atlas of Canada
* ↑ The United States Range a Atlas of Canada

## Enllaços externs

* Serralada British Empire a peakbagger.com
# Ernst Hoppenberg

Ernst Hoppenberg (Bremen, 26 de juliol de 1878 – Kirn, 29 de setembre de 1937) va ser un nedador alemany que va competir a cavall del segle xix i el segle xx. El 1900 guanyà dues medalles d'or en les dues proves del programa de natació dels Jocs Olímpics de París en què va prendre part: els 200 metres esquena i els 200 metres per equips, formant equip amb Max Hainle, Julius Frey, Max Schöne i Herbert von Petersdorff.
Morí en un accident de cotxe el 1937. Des del 1988 forma part de l'International Swimming Hall of Fam.

## Referències

* 1 2 «Ernst Hoppenberg Olympic Results». sports-reference.com. Arxivat de l'original el 3 de desembre 2016. [Consulta: 16 setembre 2015].
# Franz Bistricky

Franz Bistricky (Viena, 26 de juliol de 1914 - 7 de maig de 1975) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.

## Referències

* ↑ «Franz Bistricky Olympic Results». sports-reference.com. Arxivat de l'original el 15 de desembre 2012. [Consulta: 12 desembre 2018].
# Benet Argeric

Benet Argeric (Biosca, Solsonès, 1697 – Montserrat, Bages, 25 de març de 1764) fou abat de Montserrat (1753–1757 i 1761–1764).
Abans havia estat abat de Sant Benet de Bages (1745–1749). Fou el responsable d'una bona part de la construcció de l'edifici de la mongia del monestir (1755–1766). El 1758 va escriure un Compendio historial de Montserrat. Autor d'una biografia sobre Josep de Sant Benet Relación de la vida y virtudes de fray Joseph de San Benito, del qual publicà les obres. En l'elogi fúnebre que li fou fet consta que va predir la destrucció del monestir esdevinguda entre els anys 1811–1812 per les tropes de Napoleó.
Fou succeït per Antoni de Burgués.

## Referències

* ↑ Roure, Damià. La Biblioteca de Montserrat. L'Abadia de Montserrat, 2007. ISBN 8484159590.
* ↑ Castellanos de Losada, Sebastian. Biografía eclesiástica completa : vidas de los personajes del Antiguo y Nuevo Testamento, ... (en castellà). Madrid ; Barcelona: mpr. y Libr. de Eusebio Aguado : Impr. y Libr. de J.M. de Grau y Compañía, 1848-1868, p. 917 (volum 1). OCLC 807926946.
* ↑ «Benet Argeric». Gran Enciclopèdia Catalana. Barcelona: Grup Enciclopèdia Catalana.
# Ana Isabel Abengózar Castillo

Ana Isabel Abengózar Castillo (Alcázar de San Juan, 12 d'abril de 1977) és una advocada i política espanyola del Partit Socialista Obrer Espanyol (PSOE).
Va néixer el a Alcázar de San Juan. Advocada de professió i regidora al cap de diverses àreas de l'Ajuntament d'Alcázar de San Juan entre 2003 i 2011, es va presentar al número 4 de la candidatura del PSOE per Ciudad Real a les eleccions a les Corts de Castella-la Manxa de 2015, i va ser elegida diputada de la ix legislatura del parlament regional, prenent possessió el 18 de juny de 2015. A l'octubre de 2017 va ser nomenada secretària de Política Sanitària de la Comissió Executiva Regional del PSOE Castella-la Manxa.

## Referències

* 1 2 «José Manuel Caballero encabeza la candidatura a las Cortes por la provincia de Ciudad Real con “la responsabilidad de recuperar la dignidad perdida en los cuatro años de Cospedal”». Cuenca News, 22-03-2015.
* 1 2 Atienza, Pilar «La socialista alcazareña Ana Isabel Abengózar será diputada regional». manchainformacion.com, 25-05-2015.
* ↑ «La alcazareña Ana Isabel Abengózar toma posesión como diputada regional». manchainformacion.com, 18-06-2015.
* ↑ «Page renueva casi toda su Ejecutiva: así será el nuevo PSOE de Castilla-La Mancha». eldiario.es, 29-10-2017.
# Coure (color)

El coure és un color marró vermellós que s'assembla al del metall coure actual. El mot ve del llatí cŭpru, mateix significat.
Una mostra del color coure:

## Localització i usos
### Arquitectura

* Color del M. H. de Young Memorial Museum reconstruït de San Francisco (Califòrnia), que es va obrir a l'octubre de 2005. Està xapat amb 1,000,000 lliures de coure.
* Color de la gegantina Estàtua de la Llibertat de Nova York, totalment revestida en coure, del gruix aproximat d'un penic americà.

### Etnografia

* Coure és el color dels amerindis, que s'anomenen sovint els pintats de coure o pell de coure.

### Geografia

* Color del riu de Coure d'Alaska (EUA).
* Color de la Barranca del Cobre, que és un grup de canyons a la Sierra Tarahumara a la part sud-oest de l'estat de Mèxic Chihuahua.

### Cuina

* Color d'estris de cuina, que fabricats amb aquest metall couen més de pressa, però que sovint la gent tria perquè els agraden en aquest color.

## Referències

* ↑ "Copper"--Article in Sunday, June 10, 2007 San Francisco Chronicle:
* ↑ See: Rand McNally's World Atlas International Edition Chicago:1944 Rand McNally Map: "Races of Mankind" Pages 278-279--In the explanatory section below the map, the American Indian Race is described as being "copper-colored"

## Vegeu també

* Llista de colors
# Palorquèstids

Els palorquèstids (Palorchestidae) són una família extinta de marsupials diprotodonts de la superfamília dels vombatoïdeus que visqueren al continent australià entre l'Oligocè superior i el Plistocè superior. Se n'han trobat restes fòssils a Austràlia Meridional, Austràlia Occidental, Nova Gal·les del Sud, Queensland, Tasmània i Victòria (Austràlia). Antigament eren classificats entre els diprotodòntids, dels quals es diferencien per les característiques de la dentadura i de l'orella. La presència d'urpes grosses i poderoses fa pensar que consumien arrels i tubercles. Les formes més recents estaven dotades d'una probòscide.

## Referències

* 1 2 Entrada «Palorchestidae» de la Paleobiology Database (en anglès). [Consulta: 4 setembre 2023].
* ↑ Kemp, 2005, p. 213.
* ↑ Prothero, 2017, p. 45.

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Turó de Ca l'Arquer

El Turó de Ca l'Arquer és una muntanya de 353 metres que es troba al municipi d'Arenys de Munt, a la comarca del Maresme.
# Ernst Linder

Ernst Linder (Pohja, 25 d'abril de 1868 - Engelbrekt, 14 de setembre de 1943) va ser un general suec d'ascendència finlandesa que va servir a l'exèrcit suec entre 1887 i 1918, any a partir del qual va participar en la Guerra Civil finlandesa com a comandant dels escamots de Satakunta i Savo. Linder va ser ascendit a General Major el 13 d'abril de 1918, a tinent general el 1938 i a general de cavalleria el 1940.
Durant la Guerra d'Hivern Linder, amb 71 anys, va liderar el cos de voluntaris suecs entre el 6 de gener i el 27 de febrer de 1940, moment a partir del qual va exercir com a comandant de la zona de Salla.
A banda de la seva tasca com a militar, Linde també és conegut com a genet de doma. El 1924 va prendre part en els Jocs Olímpics de París, on va guanyar la medalla d'or en la prova de doma individual del programa d'hípica, amb el cavall Piccolomino.

## Referències

* ↑ Ernst Linder. mannerheim.fi
* ↑ "Linder, Ernst", pp. 501–502 in Vem är det: svensk biografisk handbok. 1943. Stockholm: Norstedt.
* ↑ «Ernst Linder Olympic Results». sports-reference.com. Arxivat de l'original el 17 d’abril 2020. [Consulta: 11 maig 2018].
# Franz Fuchsberger

Franz Fuchsberger (Wolfsbach, 28 de setembre de 1910 - 1992) fou un futbolista austríac que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla de plata en la competició de futbol. Va ser el primer jugador en ser convocat per la selecció austríaca de futbol d'un club que no fos de Viena, amb qui jugà un partit. A nivell de clubs jugà, entre d'altres al SV Urfahr i Rapid Viena.

## Referències

* ↑ Franz Fuchsberger a Sports Reference (arxivat)
* ↑ Strack-Zimmermann, Benjamin. «Franz Fuchsberger» (en anglès). [Consulta: 19 setembre 2020].
* ↑ «Franz Fuchsberger, footballer» (en anglès). [Consulta: 19 setembre 2020].
# Portada/efemèride novembre 9

Paperetes per la votació en la consulta sobre la independència de Catalunya.
« 8 de novembre · 9 de novembre · 10 de novembre »
# Esgrima als Jocs Olímpics d'estiu de 1980

Als Jocs Olímpics d'Estiu de 1980 celebrats a la ciutat de Moscou (Unió Soviètica) es disputaren vuit proves d'esgrima, sis d'elles en categoria masculina i dues en categoria femenina. La competició se celebrà entre els dies 22 i 31 de juliol de 1980 al Complex esportiu de l'Armada Soviètica.
Participaren 182 esgrimistes, 133 homes i 49 dones, de 20 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Floret individual Detalls | Vladimir Smirnov | Pascal Jolyot | Aleksander Romankov |
| Floret per equips Detalls | FrançaDidier Flament Pascal Jolyot Bruno Boscherie Philippe Bonin Frederic Pietruszka | Unió SovièticaAleksander Romankov Vladimir Smirnov Sabirzhan Ruziev Ashot Karagian Vladimir Lapitsky | PolòniaAdam Robak Bogusław Zych Lech Koziejowski Marian Sypniewski |
| Espasa individual Detalls | Johan Harmenberg | Ernõ Kolczonay | Philippe Riboud |
| Espasa per equips Detalls | FrançaPhilippe Riboud Patrick Picot Hubert Gardas Philippe Boisse Michel Salesse | PolòniaPiotr Jabłkowski Andrzej Lis Leszek Swornowski Ludomir Chronowski Mariusz Strzałka | Unió SovièticaAshot Karagian Boris Lukomsky Aleksander Abushackmetov Aleksander Mozhaev Vladimir Smirnov |
| Sabre individual Detalls | Viktor Krovopuskov | Mikhail Burtsev | Imre Gedővári |
| Sabre per equips Detalls | Unió SovièticaMikhail Burtsev Viktor Krovopuskov Viktor Sidjak Vladimir Nazlymov ikolai Alekhin | ItàliaMichele Maffei Mario Montano Marco Romano Ferdinando Meglio Giovanni Scalzo | HongriaImre Gedővári Rudolf Nébald Pál Gerevich Ferenc Hammang György Nébald |

### Categoria femenina

| Prova | Or | Argent | Bronze |
| Floret individual Detalls | Pascale Trinquet | Magda Maros | Barbara Wysoczańska |
| Floret per equips Detalls | FrançaBrigitte Latrille-Gaudin Pascale Trinquet Isabelle Begard Veronique Brouquier Christine Muzio | Unió SovièticaValentina Sidorova Nailia Giliazova Elena Novikova-Belova Irina Ushakova Larisa Tsagaraeva | HongriaIldikó Schwarczenberger Magda Maros Gertrúd Stefanek Zsuzsanna Szőcs Edit Kovács |

## Medaller

| Posició | País | | | | Total |
| 1 | França | 4 | 1 | 1 | 6 |
| 2 | Unió Soviètica | 3 | 3 | 2 | 8 |
| 3 | Suècia | 1 | 0 | 0 | 1 |
| 4 | Hongria | 0 | 2 | 3 | 5 |
| 5 | Polònia | 0 | 1 | 2 | 3 |
| 6 | Itàlia | 0 | 1 | 0 | 1 |